lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv it lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Mūsu jaunieši “lauž robežas” Pārgaujas novadā – Alojas administrācija
Alojas pilsētas un pagasta pārvalde
Mūsu jaunieši “lauž robežas” Pārgaujas novadā
Alojas novada dome07.08.202007.08.2020 Aktualitātes, Alojas pagasts un pilsēta, Braslavas pagasts, Izglītība, Jaunieši, Sports, Staicele
Alojas novada jauniešiem šī vasara ir sagādājusi lieliskus brīvā laika pavadīšanas veidus. Viņiem ir bijusi iespēja piedalīties Dienas centra jubilejas pasākumā,  brīvdabas kino vakaros, velosacensībās, orientēšanās sacensībās, kā arī citās sporta un kultūras aktivitātēs.
Lieliskākais vasaras pasākums, kurš nenotika mūsu novada teritorijā, bet pie tālākiem draugiem Pārgaujas novada “Mārkulīčos” bija jauniešu saliedēšanas pasākums “Lauzt robežas”. Tā mērķis, jau trešo gadu pēc kārtas, bija uzlabot jauniešu savstarpējās attiecības, veicināt komunikāciju, kā arī motivēt uz aktīvāku darbošanos un diskutēt par jauniešiem aktuālām tēmām.
Pagājušā gada rudenī, Alojas novada jaunatnes darbinieces iepazinās ar Pārgaujas jaunatnes lietu speciālisti Ilutu Beķeri, kura dalījās ar savu pieredzi jauniešu saliedēšanas pasākumos. Mazliet vēlāk, kopā ar Jūrmalas jauniešiem, saņēmām uzaicinājumu piedalīties robežu laušanā un doties iegūt neaizmirstamu pieredzi, desmit cilvēku sastāvā. Uz pasākumu no Alojas novada tika aicināti Jauniešu domes aktīvākie biedri, un ātri tika komplektēta jauniešu grupa.
5. augustā devāmies uz “Mārkulīčiem”, kur jau pie reģistrēšanās mūs gaidīja loterija, kurā varēja laimēt dažādus suvenīrus no Pārgaujas novada. Kad jaunieši bija apdāvināti, devāmies uzsliet savas teltis un sagatavot visu nakšņošanai. Pasākuma atklāšanas laikā, veicām vairākas iepazīšanās aktivitātes, lai uzzinātu vairāk par jauniešiem no Jūrmalas un Pārgaujas novada, visi kopskaitā bijām tuvu četrdesmit. Pavisam drīz sākām pildīt dažādus jautrus, komandas saliedējošus uzdevumus, kurus bija sagatavojušas pārstāves no Jūrmalas jauniešu centra – jaunatnes darbinieces Anita Bāliņa un Laura Lazdāne.
Pasākuma laikā pie jauniešiem ieradās Pārgaujas novada domes priekšsēdētājs Hardijs Vents, kurš savas uzrunas laikā pieminēja arī veiksmīgo sadarbību ar Alojas novadu.
Katru gadu uz pasākumu tiek aicināts kāds īpašs cilvēks, šogad tas bija influenceris jeb iedvesmotājs, pasākumu vadītājs, video satura veidotājs un kā pats sevi dēvē – vienkāršs latgalietis – Lauris Zalāns. Atpazīstamais jaunietis dalījās savā pieredzē, kā pēc vairākām neveiksmēm ir ticis pie savas sapņu karjeras un darba “RadioTev” studijā. Lauris jauniešus aicināja izmantot sociālos tīklus, jo visam labajam reiz pienāk beigas, un tieši caur sociālajiem tīkliem ir visvieglāk sasniegt neaptverami lielu mērķauditoriju.
Aktīvās dienas noslēgumā, tika organizēta mini popiela, kur katrai komandai tika dotas 20 minūtes laika, lai sagatavotos. Pēc asprātīgajiem priekšnesumiem, devāmies uz ugunskuru, kur jaunieši spēlēja dziesmu karus, komandu spēli “Mafija’, un līdz rīta gaismai dziedāja dziesmas, kopā ar Pārgaujas novada talantīgo jaunieti Gustavu, kurš dziesmas papildināja ar savas ģitāras skanējumu.
Pēc īsā laika, kas tika pavadīts baudot naktsmieru, visi ar pilnu sparu metās otrajā dienā, kur pēc rīta rosmes un gardām brokastīm, aktivitātes organizēja biedrība “Atklāj sevi”. Jaunieši tika sadalīti divās lielās komandās, kurās bija jāveic šķietami neizpildāmus uzdevumus, kas pārbaudīja jauniešu prasmes darboties komandā, spējas risināt problēmas, citu jauniešu iesaisti, viedokļa izteikšanu, sadarbību, iecietību un citas dzīvē nepieciešamas iemaņas.
Otrās dienas noslēgumā apmainījāmies ar pateicības vārdiem, uzdāvinājām Pārgaujas novada jaunatnes darba komandai gardu sveicienu no Alojas novada – jauniešu māmiņu un vecmāmiņu pagatavotos ziemas krājumus, kurus lietderīgi varēs izmantot pankūku un picu vakaros, kā arī labo domu burku ar 365 citātiem, aforismiem un dzīves ziņām.
Alojas novada jaunieši saka milzīgu paldies par pieredzi un iespēju būt daļai no pasākuma Ilutai Beķerei, kura mūs uzrunāja, iesaistīja, mīļi sagaidīja un rūpējās par mūsu labsajūtu pasākuma laikā un pēc tā. Esam ļoti pateicīgi par skaisto pasākuma norises vietu un gardajām maltītēm abās dienās. Strādāsim pie tā, lai  mūsu sadarbība turpinātos un attīstītos turpmāk.
Foto: Pārgaujas novada foto galerija un fotogrāfe Marta Martinsone – Kaša.
← Jaunzemnieku mototrasē noticis Latvijas čempionāta 1. posms
Alojas novadā notiks militārās mācības “WISE ADDER 2020” →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.